જામ સાહેબે ફર્સ્ટ ક્લાસ ક્રિકેટની શરૂઆત સસેક્સ તરફથી રમતા કરી હતી. જેમાં તેમણે ફર્સ્ટ અને સેકન્ડ ઇનિંગમાં 77 અને 150 રન બનાવ્યા હતા. 1896માં જામ રણજી કરિયરની પ્રથમ ટેસ્ટ ઇંગ્લેન્ડમાં ઓલ્ડ ટ્રેફાર્ડ ખાતે રમ્યા હતા. આ મેચમાં તેમણે ઓસ્ટ્રેલિયા વિરૂદ્ધ પ્રથમ દાવમાં 32 અને બીજા દાવમાં 154 રન બનાવ્યા હતા. આ રીતે ટેસ્ટ મેચ રમનાર તેઓ પ્રથમ ભારતીય હતા. આ જ વર્ષે તેમણે 2780 રન કરી રેકોર્ડ બનાવ્યો હતો.જામ સાહેબે ટેસ્ટ કરિયરમાં 15 ટેસ્ટમાં 44.95ની એવરેજથી 989 રન બનાવ્યા છે. ફર્સ્ટ ક્લાસ ક્રિકેટમાં 307 મેચમાં 56.37ની એવરેજથી 24,962 રન બનાવ્યા છે. આ દરમિયાન તેમણે 72 સદી અને 14 બેવડી સદી ફટકારી છે.